NIKE & ADIDAS มีสะเทือน!! เมื่อเจอกับ UNDER ARMOUR - FINNOMENA
26 ส.ค. 2560

สวัสดีครับ…กระผมนายพีร์ Wizard Kid คนเดิม เพิ่มเติมเดี๋ยวบอก มารายงานตัวครับ
วันนี้อยากนำเสนอการเปลี่ยนแปลงของราคาหุ้นของหุ้นสามตัวที่ผมชอบครับ..
เป็นหุ้นแบรนด์กีฬาชั้นนำระดับโลกที่เชื่อว่าแค่เอ่ยชื่อแทบทุกท่านต้องรู้จักเป็นแน่แท้…
ถ้าให้นึกถึงแบรนด์กีฬาดังๆมา เชื่อแน่ว่า NIKE และ ADIDAS ต้องเป็นสองชื่อแรกในหัวของทุกคนแน่ๆ
แล้วอีกชื่อนึงหล่ะ? แบรนด์อะไรที่มาแรงแซงทางโค้งหลายๆแบรนด์ในช่วงหลายๆปีที่ผ่านมา…
สำหรับผมแล้วต้องแบรนด์กีฬาแบรนด์นี้เลยครับ
…UNDER ARMOUR…
หลายๆท่านอาจจะไม่คุ้นชื่อแบรนด์นี้เท่าไหร่ แต่ถ้าคอกีฬาพันธุ์แท้ หรือแม้แต่คอแฟชั่น เชื่อแน่ว่าแบรนด์นี้ต้องติดหูติดตาแน่นอน 
UNDER ARMOUR เป็นแบรนด์ที่ดังมากๆในสหรัฐอเมริกาและเริ่มเจาะตลาดต่างประเทศมากขึ้นครับ…นักกีฬา ทีมกีฬา หลายๆทีม ต่างมีแบรนด์นี้เป็นสปอนเซอร์ครับ ไปดูตัวอย่างกันครับ
กีฬา”คนชนคน”อย่างอเมริกันฟุตบอลนี่พรึ่บ!


ยอดทีมฟุตบอลจากอังกฤษอย่าง “สเปอร์ส” ก็ใช้บริการค่ายนี้

นักบาสเก็ตบอลระดับโลกอย่าง “Stephen Curry”
ซึ่งเพิ่งได้แชมป์ NBA 2015 และ MVP 2015 ก็มีแบรนด์นี้เป็นสปอนเซอร์ครับ 


สุดยอดควอเตอร์แบ็คระดับตำนานอย่าง “Tom Brady” ก็ไม่พลาดครับ
เจ้าพ่อสระโอลิมปิคขวัญใจแม่ยกอย่าง “Michael Phelps” ก็ยังโดนใจแบรนด์นี้

แบรนด์นี้ยังเจาะกลุ่มหลากหลายครับ…สายนักล่าก็มี
“เดอะ ร็อค” ก็ใส่ถ่ายหนังน่ะจ๊ะ

เยอะจนนับไม่ถ้วนครับ
เรามาลองดูประวัติคร่าวๆของ UNDER ARMOUR เมื่อเทียบกับแบรนด์รุ่นพี่ตัวพ่ออย่าง  NIKE และ ADIDAS กัน
–  NIKE เปิดตัวปี 1971 ( 44 ปีมาแล้ว)
– ADIDAS นี่รุ่นเก๋าเลยตั้งแต่ปี  1949 ( 66 ปีมาแล้ว)
– ส่วนน้องเล็กอย่าง UNDER ARMOUR นี่ เพิ่งเปิดตัวเมื่อปี 1996 (19 ปีเท่านั้นเอง!)
รายละเอียดที่เหลือ แนะนำดูเอาเองจากด้านล่างนี้น่ะครับ (ข้อมูลจาก wikipedia)

เข้าเรื่องกันครับ!!
ที่อยากให้สังเกตุคือราคาหุ้นของทั้งสามตัวนี้ตั้งแต่ปี 1 Jan 2009 ถึง 31 July 2015 ครับ
NIKE –> เส้นสีแดง
ADIDAS –> เส้นสีน้ำเงิน
UNDER ARMOUR –> เส้นสีชมพู
ทำไมต้องเอาปี 2009 เป็นจุดเปรียบเทียบ…
แน่นอนครับ….เพราะเป็นปีที่เพิ่งผ่านวิกฤติ Hamburger Crisis (เบอร์เกอร์เน่า ฮือๆ) มานั่นเอง
ราคาหุ้นทั้งสามตัวนี้ก็มีจุด bottom ในเดือนมกราคมเหมือนกัน
ลองดูน่ะครับ…

เป็นไงครับ….จะเห็นชัดเจนว่า…
ถ้าเราลงทุนในหุ้น UNDER ARMOUR ตั้งแต่ปี 2009 นี่….กำไรจะชนะหุ้น NIKE และ ADIDAS ชนิดที่เรียกได้ว่า..
…ขาดกระจุย!!…
สรุปคือ…
จากจุดต่ำสุดของปี 2009 จนมาถึงปีนี้ (2015)
หุ้น NIKE ให้ผลตอบแทนราวๆ +454.74%
หุ้น ADIDAS ให้ผลตอบแทนราวๆ +179.95%
หุ้น UNDER ARMOUR ให้ผลตอบแทนราวๆ +2659.17%
ไม่ได้ตาฝาดครับ…… อ่านว่า “สองพันหกร้อยห้าสิบเก้าจุดหนึ่งเจ็ดเปอร์เซนต์”!!!
นี่มันโคตรหุ้น หรือ super growth stock ชัดๆ!!
สำหรับผมแล้ว…
แบรนด์ UNDER ARMOUR ยังไปได้อีกไกล ถ้าเทียบในแง่ของศักยภาพและตลาดผู้บริโภคซึ่งตอนนี้ตลาดหลักคือโซนอเมริกากับบางประเทศเท่านั้น (ในเมืองไทย ได้ข่าวว่าเพิ่งมี shop เดียว เพิ่งเปิดตัวไม่นานมานี้เอง)
ที่น่าสนใจคือ…ถ้าหากแบรนด์นี้สามารถเจาะตลาดทวีปเอเชีย และยุโรปบางส่วนได้แบบชัดเจนกว่านี้ ดั่งเช่นที่ NIKE และ ADIDAS ได้เจาะแบรนด์เข้าไปแทบจะทั่วโลกแล้ว…
…ราคาหุ้นของ UNDER ARMOUR อาจจะแซง NIKE ได้ในไม่ช้า…
…ส่วนแบ่งการตลาดของ UNDER ARMOUR อาจจะแซงขึ้นมาเป็น TOP 2 ก็เป็นได้ในอนาคต…
ในฐานะที่ผมชอบแบรนด์นี้มากๆ…
ขอเอาใจช่วยให้ UNDER ARMOUR มาเปิดสาขาในประเทศไทยเยอะๆครับ (อยากมีโอกาสได้ร่วมงานกับแบรนด์นี้จริงๆ) และเป็นสปอนเซอร์ให้นักกีฬาเก่งๆ ทีมกีฬาดังๆ และรักษาความคงเส้นคงวาของแบรนด์ ให้สมดั่งสโลแกนของแบรนด์นี้ที่ว่า..
                                                           …” PROTECT THIS HOUSE “…
  แท็ก:
แชร์บทความ:
ผู้เขียน
Wizard Kid
พีร์ บุญชนะวิวัฒน์ (Wizard Kid) อดีตโบรกเกอร์หนุ่มผู้ผันตัวมาเป็น Prop. Trade ด้านอนุพันธ์และหุ้นให้กับบริษัทหลักทรัพย์สองแห่งในอดีต ปัจจุบันลาออกมาเป็นเทรดเดอร์อาชีพเต็มตัว รวมถึงวิทยากรรับเชิญให้กับตลาดหลักทรัพย์แห่งประเทศไทย บริษัทหลักทรัพย์ รวมถึงองค์กรต่างๆ และเป็นเจ้าของแฟนเพจสุดเฟี้ยวในชื่อ "Wizard Kid"